చింతలపాటి వర ప్రసాద మూర్తి రాజు
క్షత్రియలోకాన మేటి శ్రీ చింతలపాటి సీతారామచంద్ర వర ప్రసాద మూర్తిరాజు. ఈయన ఆంధ్రదేశంలో ఒక సముచిత స్థానాన్ని కలిగిన దాత, విద్యా ప్రదాత, రాజర్షి, రాజకీయ మహర్షి, గాంధేయవాది, అభ్యుదయ సారథి, గ్రామాభ్యుదయ వారధి. ఈయన పశ్చిమగోదావరి జిల్లా చిననిండ్రకొలను గ్రామంలో 1919 లో బాపిరాజు మరియు సూరయ్యమ్మ దంపతులకు జన్మించారు. శ్రీ మూర్తిరాజు గారి ధర్మపత్ని సత్యవతి దేవి గారు. వీరి పుట్టినిల్లు మొగల్తూరు. నారాయణపురంలో ప్రాథమిక విద్య, తణుకులో ఉన్నత పాఠశాల విద్య అభ్యసించారు.
పొట్లపల్లి శ్రీనివాస రావు
= బాల్యం-విద్యాభ్యాసం =
శ్రీనివాసరావు బాల్యమంతా సొంతూరులోనే గడిచింది. ఐదో తరగతి వరకు గ్రామంలోనే చదువుకున్నాడు. ఆరు, ఏడు తరగతులు కొత్తూరులోని ప్రాథమికోన్నత పాఠశాలలో చదివాడు. ఎనిమిదవ తరగతి నుంచి పదో తరగతి వరకు హన్మకొండలోని మర్కాజీ ఉన్నత పాఠశాలలో చదువుకున్నాడు. పాఠశాల విద్యాభ్యాస సమయం నుండే వ్యాసరచన, వక్తృత్వ పోటీల్లో చురుగ్గా పాల్గొనేవాడు. కాశీమజిలీ కథలు, చందమామ, బాలమిత్ర, అపూర్వ చింతామణి మొదలగు నీతిబోధనా పుస్తకాల పఠనంపై ప్రత్యేక శ్రద్ధ పెట్టేవాడు.
ఇంటర్‌ విద్య వరంగల్‌లోని ఎల్‌.బి. కళాశాలలో, డిగ్రీ విద్య హన్మకొండలోని కాకతీయ యూనివర్సిటీకి అనుబంధ సంస్థైన ఆర్ట్స్‌ అండ్‌ సైన్స్‌ కళాశాలలో పూర్తి చేశారు. అనంతరం కాన్పూర్ యూనివర్సిటీ లో పి.జి. పూర్తి చేశాడు.